Tänases "Pöördepunktis"...
Usk ja pere peaksid olema kogu elu ja karjääri alustalad.
Mina aga seadsin pesapalli esikohale oma elus,
nii nagu ka kuulsuse ja raha.
LOOTUS
VÕIT
ELU
PÖÖRDEPUNKT
Tere tulemast saatesse!
Oleme Uganda muuseumis Kampalas,
kust võib leida hämmastavaid asju
alates muusikainstrumentidest, kuni originaalsete onnideni välja.
Kuid alustuseks üks Uganda vanasõna:
"Parem olla abielus vana naisega, kui olla vallaline."
See tähendab, et abielu on üks hea asi,
nii et noored - ärge kartke seda!
Oled sa kunagi kuulnud ütlust:
"Ära hinda raamatut selle kaante järgi"?
See on tõsi,
sest parimad asjad tulevad vahel pakituna ootamatutesse pakenditesse.
Kathy aitab meil selle üle mõtiskleda.
On su elus midagi, millest tahaksid lahti saada?
On su elus mõni asi, mis sulle peavalu valmistab?
See võib ka olla Jumalalt,
sest Ta annab meile alati seda, mida vajame.
Kuid see tuleb sageli sellises pakendis, mis meile ei meeldi.
Me kõik teame, et me vajame rohkem kannatlikkust,
mistõttu me ka palume Jumalalt kannatlikkust.
Roomlastele 5:3 "...viletsus toob kannatlikkuse."
Message piiblitõlge ütleb: "Me teame, et raskused
võivad tuua meis esile kirgliku kannatlikkuse."
Nii et, meie poolt palutud kannatlikkus
tuleb sageli raskuste pakendis.
Kui me pole ettevaatlikud,
võime kulutada kogu oma aja sellest pakendist lahti saamiseks,
samas kui tegu võib olla me palvevastusega.
Me palume küll Jumalalt suuri asju,
kuid oleme harva valmis võtma vastu pakendit,
milles need palutud asjad tulevad.
Selle asemel, et seda pakki eirata,
võta see vastu ja vaata, milline on selle tähendus su elu jaoks
ja küsi Jumalalt, mida sa sellest õppida võiks?
Mine tea, isegi, kui vihkad seda,
võib see olla parim võimalik asi su jaoks.
Mis iganes ka seal pakis poleks, see on parim su jaoks.
Rooma. 8:28: "Ent me teame, et neile, kes Jumalat armastavad
laseb Jumal kõik tulla heaks..."
Mõtle sellele.
Järgnevaks aga lugu abielupaarist, kes mängib sarjas "Duck Dynasty".
Nad jagavad meiega oma väljakutsetest,
mida enne kaamerate käivitumist kogevad.
Ta on sarja kõige vanem vend, kellel pole habet.
Alan Robertson meenutab aega, mis polnud kõige toredam.
Kui Alan ja Lisa abiellusid, jättis Alan oma pere taco-äri,
et vastata Jumala kutsele minna jumalariigi tööle.
Nende abielu pandi proovile, kui Lisa kohtas oma endist poisssõpra.
Oma raamatus räägivad nad sellest,
kuidas valed ja petmine peaaegu hävitasid nende suhte
ja mida nad tegid selleks, et ehitada üles kestvat armastust.
Teil on erakordne armastuslugu, millest jagate ka oma raamatus,
kuid alustagem algusest.
Te kohtusite juba kooliajal,
kuid sa, Lisa, olid 6. kassis, kui kohtasid seda nägusat poissi.
Millise esmamulje see sulle jättis?
Ta oli tõeliselt kuum kutt.
Ta oli tõeline kompu.
Nii et, kui teda esimest korda nägin,
tahtsin teada: "Kes see veel on?"
Ma pidin teada saama.
Ja siis ta hakkas mind jälitama.
Täna pandaks ta selle eest kinni,
aga me hoopis abiellusime.
Alan, sarjas mängid sa taskaalukat ja mõistlikku venda.
Kuid varasemalt ja ka Lisaga käies sa polnud üldse mitte selline.
Kuidas see teie suhet mõjutas?
Olin lihtsalt kaotanud oma suuna elus.
Nagu paljud noored, nägin ka mina igati paipoiss välja,
samas kui ma tegelikult polnud seda.
Asjad läksid üha allamäge
ja Lisaga kohtudes oli mul selles osas täishoog sees.
Nii juhtisin ma ka Lisa valele teele, mida vägagi kahetsen,
sest olles täna me pere vaimulik pea,
ma mõistan, kui palju ma selle kõigega kaotasin.
Teismelisena oli mul võimalus juhtida oma naist,
aga ma ei teinud seda ja jään seda alatiseks kahetsema.
Te armulugu jätkus, sa leidsid Jeesuse ning te abiellusite.
Teil on kaks ilusat tütart ja kõik tundus olevat täiuslik,
kuid ometi polnud Lisa õnnelik.
See õnnetu olek viis sind ka abieluvälise suhteni.
Mis sind selle kõigeni viis?
Usun, et see oli tänu pimedusele,
mis oli saanud alguse juba mu lapsepõlvest.
Arvasin, et minu kohus on olla meestele meelepärane.
Ja isegi, et ma olin ristitud
ning ma arvasin, et olen ka Kristuse vastu võtnud,
siis tegelikult olin võtnud vastu Alani, kellest sai minu elu isand.
See pimedus mu sees aga muudkui kasvas.
Olles olnud 15. aastat abielus,
aga mitte nii õnnelikuna nagu arvasin, et peaksin olema,
juhtis saatan mind hävinguteele.
Nüüd, ma ei süüdista saatanat selles,
kuid ta teadis täpselt, mida mu teele saata,
et ma kukuksin ja seda ma ka tegin.
Alan, mis tundeid see sinus tekitas?
Ilmselgelt tundsin end reedetud ja hävitatuna.
See oli mu elu halvim aeg.
Me abielus oli ka varem midagi sarnast juhtunud,
kuid see ei läinud nii kaugele.
Samas tõi selle meelde.
Kui aus olla, siis arvasin, et lähen hulluks.
Sügaval oma sisimas ma tajusin, et Lisal on teine suhe
ja me vahel on sügav kuristik,
kuid samas ma ei tahtnud seda endale tunnistada.
Lootsin ikka, et tegu on millegi muuga.
Kuniks siis Lisa rääkis lõpuks tõtt.
Ta oli otsekui ülekuulamisel, kus sain ta lõpuks tõtt rääkima.
Ja kui ta seda siis tegi, tundsin esmalt kergendust.
Mitte niivõrd valu ja viha, aga kergendust.
Sest teadsin nüüd tõde.
Järgnevatel kuudel käitusin
nagu iga teine mees oleks sellises olukorras käitunud.
Tundsin igasuguseid tundeid ja olin vihane Lisa peale,
andes talle lõpuks siiski andeks.
Ühtlasi aga andsin ka lubaduse nii Jumala kui Lisa ees,
et ma ei tee ei talle ega meile kunagi haiget sellega,
et tõstaksin esile Lisa või mu enda mineviku patte.
Nii olen ka need 15. aastat suutnud seda lubadust pidada
ja seetõttu ongi meil hästi läinud sõltumata sellest, mis kõik juhtus.
Mis oli see, mis pani sind andestama?
Elasime pea kaks kuud lahus
ja selle aja jooksul jõudsin järeldusele,
et tahan siiski just Lisaga kogu oma ülejäänud elu elada.
Tahtsin anda meile veel ühe võimaluse,
tundes samas end temast nii kaugena,
teadmata, kuidas seda teha?
Nii mõistsin, et pean talle andestama ta teo
ja elama selles andestuses iga päev.
Olin õppinud seda Piiblist,
kuid mõistsin lõpuks, et pean seda ka päriselt tegema.
Nii kulus mul terve kuu, et nuputada,
kuidas seda teha ja kuidas see ka püsima jääks.
Sest kui oleksime lihtsalt edasi läinud nagu olime 10. a. varem teinud,
siis tookord me ei tervenenud sellest ja teema oli ikka õhus.
Nii otsustasin seekord jätta kogu selle loo Jumala hoolde,
tehes seda ka päriselt
ja see on see, mis päästis me abielu.
Lisa, olles elus paljust läbi läinud -
mida su mehe andestus su jaoks tähendas?
Andestuse and on kõige imelisem and,
mida üks inimene võib teisele eales anda.
"Ma andestan sulle" on suurim kink, mille ta käest saanud olen.
Olete kirjutanud raaatu "Uus aeg" ja te suhtes on samuti nüüd uus aeg.
Ühtlasi aga osalete ka telesarjas.
Mis on suurim õppetund, mille olete omandanud
ja mida olete õppinud Jumala kohta läbi oma armastusloo?
Asjad muutusid, tuues kaasa nii häid kui ka halbu aegu.
Selleks tuleb valmis olla,
omades Jumalaga kaljukindlat suhet ja usku,
et Ta kannab sind läbi ükskõik, millistest aegadest.
Kõik, millest oleme läbi läinud - sh laste kasvatamine,
kajastub ka selles seriaalis.
Ja see on lahe!
Saan heita nalja ühe oma venna üle, kellega oleme kogu elu koos olnud.
Jumal on olnud meiega igal sammul, juhtides ja juhatades meid kõiges.
Nii võin julgustuseks öelda,
et iga aeg elus möödub paremini, kui Jumal valitseb selle üle.
Aamen. Kõik me elu ajad on paremad, kui Jumal on nende kõigi keskel.
Peale pausi aga liitub meiega Uganda armastuslaulude kuninganna.
PÖÖRDEPUNKT
Sest nagu maa toob esile oma kasvud ja aed laseb võrsuda oma külvi,
nõnda laseb ka Issand Jumal võrsuda õigust ja kiitust
kõigi rahvaste ees." Jesaja 61:11
Tere tulemast tagasi Ida-Aafrika vanimasse muuseumisse,
milleks on Uganda muuseum.
Julia Metissari on üks Uganda tuntumaid gospelmuusikuid.
Tema kaunis hääl ulatub kaugemale kiriku seintest,
olles jõudnud ka popmuusika sfääri,
Täna jagab ta meiega nii oma muusikast
kui ka oma suurimast armastusest.
Tere tulemast! - Suur tänu.
Olen nii harjunud sellega, et mu nime valesti hääldatakse,
mistõttu õpeta meile ruttu, kuidas su nime õigesti hääldada?
Mutesasira.
Sind ei tunta ainuüksi kristliku artistina,
aga ka kui suurepärase armastuslaulude lauljana.
Millal su teekond kristliku muusikuna alguse sai?
See sai alguse kirikust
suures kirikukooris lauldes.
Olles ka ise olnud koorijuht, otsustasin hakata ka üksi laulma.
Nii et, sa olid kirikukoori juht?
Olen tänaseni.
Millised mälestused sul sellest ajast on?
Mäletan, et ma olin väga häbelik inimene.
Mul oli küll annet, aga ma olin ülihäbelik,
mistõttu ma ei suutnud koorile isegi korralikke juhiseid anda.
Kartsin neid täiega.
Teiseks ei suutnud ma
seista inimeste ees ja vaadata neile otse silma.
Sa ei suutnud inimeste ees seista olles ise koorijuht?
Ma lihtsalt vaatasin üle nende peade.
Kas inimesed said ka aru, et oled närvis? - Ei saanud.
Mis asjades sa veel läbi läksid, ilma, et teised oleks aru saanud?
Jaga meiega nüüd mõnda oma saladust!
Teine asi oli see, et...
Esimene oli see,
et ma ei suutnud inimestele otse silma vaadata
Ma ei suutnud neile ka lauldes otsa vaadata.
Nii et, ma pidin õppima, kuidas lävida inimestega,
sest ma ei osanud varem väljendada, mis on õige ja mis vale.
Nii et, see oli see väike saladus, mida minu kohta ei teatud.
Heakene küll, läheme edasi.
Sa laulad armastuslaule nagu kogu maailm.
Mida imet sa küll teed?
Kõik vajavad ju armastust.
Hakkasin kristlasena laulma armastuslaule,
kuna kui kristlased abiellusid,
kutsuti mind pulma ja paluti mul laulda mõni laul.
Mu tolleaegne hitt oli "Sam 35,
kuid selle sõnum poleks kuidagi pulmadesse sobinud,
mistõttu hakkasingi laulma armastuslaule,
võttes tekstid Ülemlaulust Piiblist.
Ärme nüüd Saalomonist küll täna räägi.
Kui sinu esimene hitt väljaspool kirikut tuntuks sai,
said selle kohta ka palju kommentaare.
On see kommenteerimine tänaseks lõppenud
või oled nendega lihtsalt harjunud?
Kommenteerimine on tänaseks lõppenud,
aga algul oli seda kõike liiga raske kanda.
Mida sulle siis öeldi?
"Te olete pastori naine! Miks te peate armastuslaule laulma?"
Mida sa siis vastasid?
Esmalt seda, et mu mees oli mu laulmisega nõus.
Laulusõnades polnud midagi halba.
Tegu oli armastuslauludega, mida oma armsamale laulda.
Nii et, kuna mu mees oli minu poolt, suutsin ka olla tugev.
Ühtlasi vastasin ka, et tegu on vaid armastuslauludega
ja millegi enamaga.
Samas, mõistad sa, kust selline suhtumine tuleb?
Sest kui me kristlastena armume, vaatame küll üksteisele silma,
kuid ütleme samas:
"Jeesus, ma armastan Sind! Oled mu mu tõeline rõõmuallikas."
Ja me ei keskendu üldse oma armastatule,
sest see on ju nii lihalik tegevus.
No nii see ongi.
Kuid kui sa kristlasena pöördud oma armastatu poole,
siis sa ei saa laulda sel hetkel Jeesusest,
vaid sa pead laulma talle armastuslaulu.
Räägi iseenda eest!
Mina aga laulan, et Jeesus on kõige keskpunkt!
Tõsiselt räägid või?
Palju head on sündinud
tänu neile võimalustele, mis sul on olnud.
Jaga meile teatud positiivsest tagasisidest
ja ka positiivsetest tulemustest.
Hea asi on see, et kui uskmatud tulevad mu kontserditele,
siis mul on võimalus laulda neile läbi gospelmuusika Kristusest,
aga ühtlasi siis ka armastuslaule, mida nad tahavad kuulda,
nii et, see on suurepärane võimalus.
Muretsed sa ka vahel teiste artistide pärast,
kes sind nähes tahaks teha sama,
kuid kel pole kogemusi ega ka vahendeid, et seda teha.
Ja kes pole ehk ka kutsutud tegema seda, mida sina teed.
Muretsed sa selliste pärast?
Oled sa neid kohanud või neile ka nõu andnud?
Kohe kindlasti.
Minu nõuanne on,
et kui sa ei kanna neid kontserte välja, siis ära tee seda,
sest tegu on ohtliku maailmaga.
Soovitan neil sel juhul jääda kindlalt kristlikesse raamidesse.
Ehk siis, kogu lugu kokku võttes, on su soovitus,
et kui ülistan Jumalat, võin kasutada su ülistusmuusikat,
aga kui abiellun, peaks kasutama su armastuslaule.
Just. Valid mõne mu armastuslaulu ja küsid:
"Kas sa palun laulaks seda mu pulmas?"
Mida küll Jeesus selle peale ütleks?
Ta oleks väga rõõmus,
sest tegu on armastuslauluga ja Jumal on ju armastus.
Ütle me vaatajaile veel lõpetuseks, mida sa tulevikult ootad ja igatsed?
Mitte vaid iseendale, aga ka teistele Uganda artistidele?
Mu igatsus on, et nad teaks,
et kõik, mida me teeme, me teeme seda Jumala armust.
Tahan kõigi nende laulude kaudu, mida laulan,
ülistada Jumalat ja tõsta kõrgeks Tema nime.
Suur, suur tänu sulle! - Aitäh!
Järgmisena lugu Ameerika pesapallimängijast,
kes loobus miljonite suurusest lepingust,
Peale pausi saad teada, miks?
Olime täiuslik perekond.
Finantsiline kindlus, mida omasime, oleks olnud ihaldatav igaühe jaoks,
kuid vaimses mõttes olime seesmiselt suremas.
PÖÖRDEPUNKT
"Kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas,
see hoiab selle igaveseks eluks." Johannese 12:24-25
Tere tulemast tagasi!
Järgmine lugu on mehest, kes oli NFL-liiga hinnatumaid mehi.
Tema üha kasvav kuulsus ja vara oli kõik, millest ta elaes hoolis,
kuniks ta sai uudise, mis hävitas kogu ta maailma.
Ma ei teadnud talupidamisest mitte midagi
ega tea tänagi veel suurt palju.
Talupidajaks hakkamine polnud just Jasoni esmane valik.
Veel hiljaaegu elas ta unelmate elu, mängides NFL's pesapalli.
Peale erakordset karjääri Põhja-Karoliina Ülikooli juures,
valis Baltimore Ravens 2005. a. Jasoni oma ridadesse.
Ta nägi pikalt ja kõvasti vaeva, et saada parimatest parimaks.
Kõik taandus vaid võitmisele, auhiilguse kogemisele
ja Superbowl'ile pääsemisele.
Kogu vaev tasus end ära
ja 2009. a. sai Jasonist kõige enam makstud keskmängija
kogu NFL' ajaloos
kui ta St. Louis Rams lepingule alla kirjutas.
Nüüd oli tal elu, mida ta oli alati ette kujutanud.
Kuid ajal, mil Jason oma unistust taga ajas,
ei märganudki ta, kuidas see ta pereelu ja suhet Jumalaga mõjutas.
Üleüldiselt vaadatuna olime täiuslik perekond.
Finantsilist turvalisust, mida omasime, oleks paljudki igatsenud.
Vaimses mõttes aga olime suremas.
Omades veel vaid kahte mängu Ramsis,
sattus Jason ühele teenistusele, mis muutis kõik.
Treener kutsus mu vaibale ja ütles, et nad lasevad mu lahti.
See oli väga alandav koosolek,
mis pimestas mu täiega.
Jasonile ei selgitatud midagi ja ta lastigi hooaja lõpus lahti.
Jason luges Piiblis, palvetas ja paastus,
et saada Jumalalt vastuseid.
Püha Vaim ütles mulle, et mul on kõik ikka täiega sassis.
Ta ütles, et pere ja usk peaksid olema mu elu ja karjääri alustalad.
Samas kui mina olin seadnud pesapalli esikohale
ühes kogu raha ja kuulsusega.
Esimest korda elus küsis Jason endalt,
kas pesapalli mängimine ikka on tema tulevik?
Kui ka oleksin jätkanud pesapalli mängimisega,
oleks see pidanud olema seotud Jumala plaani ja eesmärkidega.
Sest tollest hetkest alates
otsustasin kaasata Jumala igasse oma otsusesse.
Mu otsused pidid lähtuma mu pere heaolust ja Jumalast.
Jumal muutis selle otsuse väga selgeks Jasoni jaoks.
Talle tehti pakkumine, millest oleks olnud raske loobuda.
Kuid ta loobus siiski, jättes mängu, mida väga armastas.
Mu vanemad tulid mulle ülikooli linnakusse järgi
ja küsisid innustunult, kas minust saab uue meeskonna mängija?
Vastasin, et ei saa.
Ütlesin: "Peate usaldama mind selles, sest mina usaldan Jumalat."
"Aga mida sa siis tegema hakkad, Jason?"
Kui aus olla, siis Jumal polnud ilmutanud seda mulle ja mu naisele.
Teadsin vaid, et see pole enam pesapall.
Kõik sai selgeks, kui nad Põhja-Karoliinasse kolisid.
Jumal ütles, et Ta tahab, et hakkaksin talupidajaks.
Nii ostis Jason endale talu ja põllumaad.
Jumal ütles ka, et ta peab mitte müüma, aga jagama toitu.
Jumala tahe oli, et toidaksin Tema rahvast.
See on kõige ehedam viis, kuidas jagada Kristuse armastust.
Jason hakkas asja uurima ja sai ka nõu kohalikelt talunikelt.
Kaks aastat hiljem sai ta oma esimese saagi,
mis ületas kaugelt kõik ta ootused.
Minu väike ususeeme ja sõnakuulelikkus Jumalale
olid need, mis selle protsessi käivitasid.
Jumal tegi kõik ülejäänu.
Nii et, ma ise saan võtta vaid killukese aust selle lõikuse eest,
kuna kogu au kuulub Jumalale.
Jason annetas tol aastal kohalikele toidupankadele
54 431 kg bataati.
Jason pole kindel, kaua ta talupidamisega jätkab.
Kuid ta teab, et mida iganes ta ka ei teeks,
ta võib kõiges loota Jumalale.
Mul pole vähimatki hirmu järgneva aasta
või kogu mu ülejäänud elu ees.
Seni, kuni mina teen oma osa, teeb Jumal kõik ülejäänu.
Nagu Jason ütles - tee oma osa ja Jumal teeb kõik ülejäänu.
Mõtled ehk praegu:
"Oleks mul kasvõi osakenegi Jasoni rahast ja varast!"
Kuid usu, mida Jason ütles -
sul võib olla kogu maailma kuulsus ja raha,
aga sa koged end ikka tühjana.
Mida on Jumal su südamele pannud?
Siis usalda Teda ja vaata, kuidas Tema sillutab sulle teed.
Meil on aeg otsad kokku tõmmata,
kuid sina lisa me Twitteri lehele #ArmastusEiHääbuKunagi
Julie aga lõpetab lauluga "Palveta".
Kõike head ja ole õnnistatud!
Tõlge: Anne-Ly Raukas